**Dee Dee Ramone**, pseudonym for **Douglas Glenn Colvin** (født 18. september 1951, død 5. juni 2002) var en amerikansk låtskriver og musiker. Han er best kjent som bassist og låtskriver i punkrockbandet The Ramones, som han var med på å opprette. Selv om nesten alle av Ramones' sanger ble kreditert likt til alle bandmedlemmene, var Dee Dee bandets mest produktive tekstforfatter og låtskriver. Han skrev mange av bandets mest kjente sanger, som «53rd & 3rd», «Commando», «Rockaway Beach» og «Poison Heart». Han var opprinnelig bandets vokalist, men siden han hadde problemer med å synge og spille bassgitar samtidig så tok trommeslager Joey Ramone over som vokalist.

Biografi
--------

Douglas Glenn Colvin ble født i Fort Lee i delstaten Virginia. Hans far var amerikansk offiser, og hans mor, Tony, var tysk. Som et spedbarn, flyttet familien til Berlin grunnet farens militærtjeneste. Familien kom til å flytte ofte, hvilket var tilfelle med mange familier til yrkesmilitære, og det oppgis at Dee Dee fikk en ensom barndom med få virkelige venner. Da han var tidlig i tenårene ble hans foreldre, som begge var svært glade i alkohol, skilt. Han ble boende i Berlin sammen med sin mor og søster Beverley til han var 15 år. Deretter flyttet han til bydelen Queens i New York. Han sluttet på gymnaset og begynte etter hvert å bruke LSD og heroin, og på vei til California, ble han arrestert i Indiana for væpnet ran.

Han, John Cummings og Thomas Erdelyi, senere kalt for Johnny Ramone og Tommy Ramone, begynte å spille sammen, først i et band kalt for «The Tangerine Puppets», oppkalt etter en sang av visesangeren Donovan.

*The Ramones*
-------------

Dee Dee Ramone og Cummings, senere Johnny Ramone, ble raskt venner. De var begge sosialt utstøtte i sitt middelklasse-nabolage. Etter en mislykket søknad som gitarist for TV, overbeviste Johnny Ramone den andre om at de måtte danne deres eget band sammen med trommeslageren Jeffrey Hyman, senere Joey Ramone, i 1974. Joey tok over vokalen etter at Dee Dee fant ut at han ikke hadde stemme som mestret de sangene de spilte.

Det var Dee Dee som først foreslo å kalle bandet for *The Ramones* etter å ha lest at Paul McCartney ofte tok inn på hoteller under dekknavnet «Paul Ramon». Han la til en «e» på slutten av etternavnet, og bandmedlemmene ble alle enige om å adoptere etternavnet «Ramone» som en måte å formidle deres enhet.

Dee Dee skrev alene eller sammen med de andre gruppemedlemmene de fleste av Ramones' repertoar, som for eksempel «53rd og 3rd» (en sang om mannlig prostitusjon på 53rd Street og tredje Avenue på Manhattan), «Glad to See You Go» (skrevet om sin daværende kjæreste, en stripper og rusmiddelbruker), «It's a Long Way Back to Germany», «Chinese Rock», opprinnelig spilt inn av Johnny Thunders & The Heartbreakers ettersom Johnny Ramone ikke var entusiastisk over at Ramones spilte sanger om illegale rusmidler og «Wart Hog» (en sang Dee Dee skrev mens han var innlagt for tørrlegging). Etter at han sluttet i Ramones, fortsatte Dee Dee å skrive sanger for gruppa og bidro generelt med minst tre låter til hver av gruppas album.

Solokarriere
------------

Dee Dee var bandets bassist og låtskriver fra 1974 til 1989, da han forlot bandet for å forsøke det som ble en kortvarig og ikke særlig suksessrik karriere i hip hop-musikk under navnet «Dee Dee King». Deretter vendte han tilbake til sine pønkerøtter og utga tre soloalbum med nye sanger. Mange av disse ble senere registrert av Ramones. Han turnerte flere steder i små klubber med både sine egne sanger, sanger fra Ramones og noen tradisjonelle sanger. Han fortsatte også å skrive sanger for Ramones, noe som varte fram til 1996 da bandet offisielt ble oppløst.

Ekteskap og rusmiddelavhengighet
--------------------------------

I 1978 giftet han seg med Vera Boldis. I henhold til Boldis sleit Dee Dee med mentale problemer og skadelig bruk av rusmidler, noe som ble anstrengende for ekteparets forhold. De gikk fra hverandre i 1990, og skilsmissen ble endelig i 1995.

Dee Dee slet med rusmiddelavhengighet i store deler av sitt liv, særlig heroinavhengighet. Han begynte å bruke rusmidler som tenåring, og fortsatte å bruke det i store deler av sitt voksne liv. Han forsøkte å endre livsstil på begynnelsen av 1990-tallet, men havnet på kjøret på nytt og døde til sist antakelig av en heroinoverdose i 2002.

Referanser
----------

1. ↑   Discogs, oppført som Douglas Colvin, Discogs artist-ID 559510, besøkt 9. oktober 2017[Hentet fra Wikidata]
2. ↑   Discogs, Discogs artist-ID 283990, besøkt 9. oktober 2017[Hentet fra Wikidata]
3. 1 2   Internet Speculative Fiction Database, ISFDB forfatter-ID 110417, besøkt 9. oktober 2017[Hentet fra Wikidata]
4. 1 2   Find a Grave, Find a Grave-ID 6484099, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 27. april 2014[Hentet fra Wikidata]
6. ↑   Autorités BnF, data.bnf.fr, besøkt 10. oktober 2015[Hentet fra Wikidata]
7. ↑  «Independent Lens. END OF THE CENTURY. The Ramones | PBS». *www.pbs.org*. Besøkt 9. oktober 2016.
8. ↑  Beeber, Steven Lee (1. april 2007). *The Heebie-Jeebies at CBGB's: A Secret History of Jewish Punk* **(engelsk)**. Chicago Review Press. ISBN 9781569762288.
9. ↑  Farina, William (14. januar 2013). *The German Cabaret Legacy in American Popular Music* **(engelsk)**. McFarland. ISBN 9780786468638.
10. ↑  Bowe, Brian J. (1. september 2010). *The Ramones: American Punk Rock Band* **(engelsk)**. Enslow Publishers, Inc. ISBN 9780766032330.
11. ↑  Pareles, Jon (7. juni 2002). «Dee Dee Ramone, Pioneer Punk Rocker, Dies at 50». *The New York Times*. ISSN 0362-4331. Besøkt 9. oktober 2016.
12. ↑  True, Everett (17. mai 2010). *Hey Ho Let's Go: The Story Of The Ramones: The Story of The Ramones* **(engelsk)**. Omnibus Press. ISBN 9780857120601.
13. ↑  «Dee Dee Ramone». *Telegraph.co.uk*. Besøkt 9. oktober 2016.
14. ↑  «Dee Dee Ramone - Portrait of a Punk | VICE | United States». *VICE* **(engelsk)**. 14. oktober 2013. Besøkt 9. oktober 2016.
15. ↑  Moskowitz, David V. (10. november 2015). *The 100 Greatest Bands of All Time: A Guide to the Legends Who Rocked the World [2 volumes]: A Guide to the Legends Who Rocked the World* **(engelsk)**. ABC-CLIO. ISBN 9781440803406.
16. ↑  «Vera Was a Punk Rocker». Arkivert fra originalen 15. november 2011. Besøkt 6. juli 2012.
17. ↑  King, Vera Ramone: *Poison Heart: I Married Dee Dee Ramone*
18. ↑  Melnick, Monte & Frank Meyer (2004): *On the Road With the Ramones*. Sanctuary Publishing Limited. ISBN 1-86074-514-8.
19. ↑  King, Vera Ramone: *Poisoned Heart*

Eksterne lenker
---------------

* (en) Dee Dee Ramone på Internet Movie Database Rediger på Wikidata

* (en) Dee Dee Ramone hos Rotten Tomatoes Rediger på Wikidata

* (en) Dee Dee Ramone hos The Movie Database Rediger på Wikidata
* (en) Dee Dee Ramone på Discogs Rediger på Wikidata

* (en) Dee Dee Ramone på Discogs Rediger på Wikidata

* (en) Dee Dee Ramone på Discogs Rediger på Wikidata

* (en) Dee Dee Ramone på MusicBrainz Rediger på Wikidata

* (en) Dee Dee Ramone på MusicBrainz Rediger på Wikidata

* (en) Dee Dee Ramone på Spotify Rediger på Wikidata

* (en) Dee Dee Ramone på Songkick Rediger på Wikidata

* (en) Dee Dee Ramone på AllMusic Rediger på Wikidata
* Dee Dee Ramone på Facebook Rediger på Wikidata

* Dee Dee Ramone på Myspace Rediger på Wikidata

  


|  |  |
| --- | --- |
| Oppslagsverk/autoritetsdata | BIBSYS **·** Geni **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC **·** ICCU **·** BNE **·** MusicBrainz **·** MusicBrainz **·** Discogs **·** Discogs **·** Discogs **·** AllMusic
 |